बेटे अमन की मौत और आरफा का सुल्तान से अलगाव वाले दृश्यों में इमोशन की कमी नजर आती है. यह सब बहुत सतही स्तर पर निकल जाता है. भावनात्मक पहलुओं का स्थान नाटकीयता व दोहराव ने ले लिया है. शादी से पहले शेरनी की तरह दहाड़ने वाली मार्डन औरतों के मान सम्मान आदि की बात करने वाली आरफा शादी के बाद जिस तरह से भारतीय परंपरावादी हो जाती है, वह गले नहीं उतरता. यानी कि निर्देशक कहानी को पूरी तरह से आम भारतीय फिल्मों के हीरो की तरह पेश करने लग जाता है. पूरी फिल्म देखकर अहसास होता है कि निर्देशक कई जगह विचलित हुआ है. वह भी उसी द्वंद का शिकार नजर आता है, जिस द्वंद में पूरा भारतीय समाज जी रहा है.